Instruction: Resumeix el text següent:

Context:
WhatsApp va posar el 15 de maig com a data límit en què els usuaris haurien d’acceptar els canvis en les condicions de servei i la política de privadesa, que van despertar una forta oposició entre molts ciutadans.
Acceptar aquests canvis és, segons l’empresa, una condició indispensable per a poder continuar fent ús del servei de missatgeria.
En cas contrari, es pot mantenir actiu el compte, com a mínim temporalment, però no serà permès de llegir ni enviar missatges, tan sols es podran rebre trucades i notificacions durant un temps.
Si, passats quatre mesos, l’usuari no accepta aquestes noves condicions, s’acabarà desactivant el compte.
Aquesta és la mateixa política que s’aplica per a tots els usuaris inactius.
Josep Domingo: ‘Qualsevol que controli els servidors de Telegram i WhatsApp pot llegir-ne les converses’
Els canvis en les condicions de servei i la política de privadesa en principi no afecten els missatges personals, sinó que tenen a veure amb les funcions opcionals per a empreses.
Es tracta d’un pas més en la política d’integració de dades dels usuaris entre WhatsApp i Facebook, que són la mateixa empresa des que Facebook va comprar el servei de missatgeria el 2014.
Quan ho va fer, Facebook va argumentar davant la Comissió Europea que no tenien una manera fiable i automàtica de relacionar els comptes dels dos serveis, però des de llavors han anat fent passos en aquesta direcció.
L’objectiu de la nova política de privacitat és afavorir les compres en línia que comença a oferir Facebook afavorint la comunicació entre empreses i ciutadans.
L’usuari podrà decidir si vol compartir el seu número amb una empresa i parlar-hi o blocar-la o eliminar-la dels contactes.
Els usuaris ja podien utilitzar l’aplicació per a comunicar-se amb empreses presents a WhatsApp Business per a xatejar i adquirir productes.
La companyia també diu que es proporcionaran més detalls sobre la manera en què s’administra la informació de l’usuari en relació amb la política de privadesa, però encara no ho ha fet.
WhatsApp ja havia començat a mostrar notificacions als usuaris perquè acceptessin aquests nous termes abans del 8 de febrer, però l’oposició de milers d’usuaris a acceptar-la per la gestió de les dades dels usuaris que se’n faria, especialment fora de la Unió Europea, va aturar-ho.
No quedava clar quines dades serien compartides amb terceres companyies com ara Facebook, la seva empresa matriu.
Al missatge, WhatsApp avisava de canvis relatius a la manera en què els negocis poden utilitzar els serveis de Facebook per a emmagatzemar i administrar els xats de WhatsApp.
Aquest pas més del gegant tecnològic per recopilar dades dels ciutadans va causar una gran emigració d’usuaris de WhatsApp a unes altres aplicacions com ara Telegram i Signal.
“Això s’indica directament a WhatsApp perquè els usuaris puguin triar si desitgen comunicar-se amb les empreses o no.”
La situació, però, no és la mateixa fora de la Unió Europea que a dins, perquè a Europa la informació personal que les companyies poden compartir amb WhatsApp queda limitada pel Reglament General de Protecció de Dades.
Així, les noves condicions gairebé no impliquen canvis per als usuaris europeus, però fora de la Unió Europea sí que hi ha canvis significatius en relació amb les dades que WhatsApp comparteix amb Facebook, com ara les relatives a la interacció que els usuaris tenen amb les companyies.
WhatsApp assegura que en cap cas no es podrà accedir al contingut de les converses.
L’empresa diu que en cap cas no es compromet la privadesa del contingut de les converses: “El nostre compromís amb la vostra privadesa no ha canviat.
Les vostres converses personals continuen protegides pel xifrat d’extrem a extrem, cosa que significa que ningú fora dels vostres xats, ni tan sols WhatsApp ni Facebook, no poden llegir-les ni escoltar-les.”
La companyia també assegura que no manté un registre de contactes als quals els usuaris poden trucar o enviar missatges ni comparteix aquests contactes amb Facebook.

Response: WhatsApp ha canviat les condicions de servei i la política de privadesa, i ha sentenciat que el 15 de maig serà la data límit per acceptar-les. De no fer-ho, als usuaris se'ls desactivarà el compte passats quatre mesos. Aquests canvis ja es van mostrar al febrer però a causa de l'oposició dels usuaris es van aturar.


Instruction: Resumeix el text següent:

Context:
Rep El Despertador cada matí al teu correu
Diego Armando Maradona és mort.
I se'n va com el que ha estat, una llegenda del futbol.
Ell va ser la primera gran estrella global i total d'aquest esport.
Abans hi havia hagut astres com ara Pelé, i també Di Stéfano, Kubala, Best o Cruyff.
Tot fa de mal comparar, és clar, però ningú com ell va aconseguir una fama similar a Europa, a l'Amèrica Llatina i a la resta del planeta gràcies al seu joc i també a la seva desastrosa vida fora del camp.
La televisió hi va tenir molt a veure i la seva trajectòria, malgrat que no va ser tan llarga com ho hauríem volgut i tampoc lluïda com a entrenador, hi va ajudar i el va convertir en una icona: a l'Argentina, a la lliga espanyola amb el Barça, al calcio italià... amb un equip sense grans estrelles va guanyar pràcticament sol el Mundial de Mèxic amb un memorable partit contra Anglaterra a quarts de final quan encara era ben recent la guerra de les Malvines, va estar a punt de tornar-hi a Itàlia'90 -allà va començar el seu declivi-, i amb el Nàpols va trencar l'hegemonia del nord a la lliga italiana.
El Maradona de dins del camp, tècnic, explosiu, individualista i amb una esquerra mai vista, era un déu.
Insuperable, complet i magnètic.
Podria haver estat el model per a milions de nens dels anys 80 i 90, però aquell jove de Villa Fiorito es va espatllar i va ser incapaç de gestionar el pes de la fama i tot el que acompanya una estrella mundial.
Les drogues, les males companyies, la violència de gènere, els excessos verbals... el Diego persona era un desastre que va minvar el Diego futbolista per més que intentés mostrar-se més humà quan, de la mà de Fidel Castro o Hugo Chávez, reivindicava el progrés i la dignitat de l'Amèrica Llatina.
És difícil separar l'obra de l'artista, sempre passa.
Però la generació que ens vam apassionar amb el futbol gràcies al seu virtuosisme i al carisma que desprenia, i que vam veure com els somnis de cop es podien fer realitat, el recordarem sobretot com l'astre que va ser al terreny de joc.
"La pelota no se mancha", va dir Maradona quan es va acomiadar del futbol a la Bombonera de Boca Juniors després de demanar perdó per les seves barrabassades.
Tenia raó i ens hem de quedar amb això i lamentar la resta.
Avui no et perdis
» Els 10 moments que expliquen el mite del 10; per Albert Vilanova.
» Dades | L'Estat no executa un terç de les inversions pressupostades a Catalunya des del 2013; per Roger Tugas Vilardell.
Aquest dijous és l'aniversari de la mort d'Isabel la Catòlica, que va deixar aquest món el 26 de novembre del 1504.
Exponent del catolicisme de combat, el seu llegat està vinculat a l'expulsió dels jueus i la creació de la Santa Inquisició.
Però és que Isabel encara té partidaris que, lluny d'infamar-la, la voldrien veure als altars de l'Església.
Aquest dijous es fan una vintena de misses a tot l'Estat per demanar la beatificació de la reina castellana.
Vist i llegit
Entro avui en el terreny del meu company Víctor Rodrigo per recomanar-vos una sèrie.
El confinament i la dràstica reducció de possibilitats d'oci fora de casa fa que, més que mai, estiguem pendents de les plataformes on line.
Fa unes setmanes Amazon Prime va penjar les sis temporades de The Americans, dirigida i produïda per Joe Weisberg.
Una parella d'espies russos són enviats als Estats Units als seixanta amb identitats falses.
S'hi integren com una parella americana més i formen una família a Washington DC.
Els Jennings són ficció, però hi va haver casos reals d'espies com ells als Estats Units.
Advertia dels efectes de retallar el que havien votat els catalans en referèndum.
Periodista, lingüista i polític va militar a ERC als anys 30 i 40.
En va ser diputat i va fer de president del Parlament a l'exili en substitució de Josep Irla, que va prendre el relleu de l'afusellat Lluís Companys a la presidència.
La universitat pública de Tarragona porta el seu nom.
Val la pena tenir-ho present.
Ferran Casas i Manresa
subdirector de NacióDigital
Fes clic aquí per rebre'l

Response: Diego Armando Maradona ha mort. Maradona va ser una autèntica llegenda del futbol i el podem considerar el primer futbolista que va ser una gran estrella amb un llarg recorregut mediàtic. Tanmateix, tot i que era un excel·lent esportista, no va saber gestionar la fama i va estar envoltat de drogues, males companyies i violència.


Instruction: Resumeix el text següent:

Context:
El delegat del govern de la Generalitat al Regne Unit i Irlanda, Sergi Marcén, assegura que ‘la relació amb el govern escocès és molt bona’ però que ‘emmirallar-nos o copiar’ el model escocès ‘no és la solució’.
‘Els catalans hem de fer la nostra via i explicar-la’, apunta Marcén, que va prendre possessió del càrrec a principis de setembre en substitució de Josep Manuel Suàrez, que es va jubilar a la primavera.
Pel que fa a el ‘Brexit’ i com pot afectar els catalans residents al Regne Unit i la relació comercial amb Catalunya, Marcén assegura que ‘avui dia la situació és la mateixa que abans del referèndum’ i encoratja les empreses catalanes ‘a seguir venint al Regne Unit i Irlanda’.
Marcén diu que la delegació ‘ha de tenir una molt bona relació amb el govern escocès, però també amb el britànic, el gal·lès i l’irlandès’, ja que ‘tots els suports internacionals’ al procés català són benvinguts, però sempre ‘des d’una relació d’igualtat i democràcia’.
‘Cal establir una relació intensa i de col·laboració amb tots ells’, emfatitza.
Tot i això, recorda que ‘les condicions del Regne Unit i Escòcia són diferents de les d’Espanya i Catalunya’.
‘Els catalans hem de trobar la nostra pròpia via per arribar a una solució’, apunta el delegat però reconeix que ‘es poden aprendre moltes coses positives’ del Regne Unit, com per exemple, ‘el concepte de democràcia’.
‘Nosaltres estaríem encantats que el govern espanyol ens deixes votar i és una cosa que hem d’acabar aconseguint perquè en democràcia no pot haver-hi un altre camí’.
‘No estem contents amb el ‘Brexit’ però és un exemple de democràcia’
‘Com a catalans, no estem contents amb el canvi de direcció que han decidit fer els britànics perquè som molt europeistes’, reconeix Marcén però apunta que del ‘Brexit’, ‘se’n pot aprendre el fet democràtic’.
‘La ciutadania s’ha expressat i ha decidit, i això és el que ens interessa fer a Catalunya’.
Pel que fa a la situació al Regne Unit després del ‘Brexit’, Marcén assegura que des de la delegació ‘segueixen a l’expectativa’.
‘De moment no hi ha cap informe ni cap comunicació oficial’, explica Marcén, ‘però si fem cas de les declaracions de la primera ministra britànica, Theresa May, qualsevol empresa o ciutadà europeu al Regne Unit tindrà els mateixos drets que fins ara una vegada s’invoqui l’article 50’, el que ha de formalitzar la sortida del Regne Unit de la UE.
En qualsevol cas, Marcén assegura que ‘el govern de Catalunya es posicionarà i actuarà en conseqüència’ per defensar ‘els interessos dels catalans i les empreses catalanes’ al Regne Unit.
‘Tots aquells que vulguin quedar-se podran quedar-se’, explica el delegat que, a més, encoratja les empreses catalanes ‘a seguir venint al Regne Unit i Irlanda’ tant ‘o més’ que fins ara.
Prop de 400 empreses catalanes al Regne Unit
Catalunya compta amb 2.029 empreses exportadores regulars al Regne Unit.
A més, existeixen 384 filials d’empreses catalanes amb establiment en aquest país, el vuitè del món amb més filials de firmes catalanes.
Així mateix, el nou delegat defensa ‘l’oferta de finançament que representa el mercat britànic’ per a les empreses catalanes.
‘Tenim empreses tecnològiques molt potents que els hi falta accés al finançament’, reconeix i apunta que una de les seves funcions és, precisament, ‘intentar accedir a aquestes fonts de finançament al Regne Unit per intentar ajudar les empreses que ho necessitin’.
Pel que fa al perfil de les empreses catalanes al Regne Unit, Marcén diu que ‘són molt diverses’.
‘N’hi ha de serveis, relacionades amb el turisme, però també del sector la construcció’ i, sobretot en els darrers anys, ‘empreses de noves tecnologies amb un alt grau d’innovació’.
Un sector que el nou delegat coneix molt bé; fins ara, Marcén ha estat director d’estratègia i innovació del Centre de Telecomunicacions i Tecnologies de la Informació, sent responsable dels projectes estratègics de país i estratègia TIC corporativa de la Generalitat.
‘La feina de les delegacions està calant’
‘La nostra feina és ajudar els ciutadans i les empreses catalanes al Regne Unit, així com establir relacions amb el govern britànic’, explica Marcén, ‘però també explicar-nos’.
‘Mentre a Catalunya tinguem prou força per tirar endavant aquest procés que hem endegat, els britànics i la resta del món entendrà que hi ha un estat que vol expressar el que vol ser’.
‘Expliquem que Catalunya és molt més que sol i platja; és cultura, és identitat, és coneixement, és innovació i tot això ajuda que molta gent visiti el nostre país i s’hi arreli’, explica Marcén, que reivindica també la tasca que ACCIÓ, l’Agència Catalana de Turisme, l’Institut Ramon Llull i l’Institut Català de les Empreses Culturals (ICEC) desenvolupen des de les oficines de Londres.
‘Catalunya centra la major part d’inversió estrangera, és el punt de la península Ibèrica que més turistes rep; és evident que la feina de les delegacions està calant.’

Response: Sergi Marcén és el nou delegat de la Generalitat al Regne Unit i Irlanda i assegura que la relació amb Escòcia és molt bona, tot i que opina que seguir el model del govern escocès no és la solució i que Catalunya ha de trobar un procés a la seva mida.


Instruction: Resumeix el text següent:

Context:
Des del desembre del 2012, la cambra catalana ha treballat iniciatives relacionades amb la qüestió nacional, com el dret a decidir i les estructures d’estat.
Destaquen en aquest capítol l’aprovació de la llei de consultes i la declaració de sobirania i dret a decidir.
Així mateix, han prosperat mesures de caire socioeconòmic com les iniciatives legislatives de lluita contra la homofòbia, d’horaris comercials, transparència, acció exterior i reforma de la FP o el SOC.
Durant aquesta X legislatura, el parlament ha fet 58 sessions plenàries, amb gairebé 900 hores de feina, i les comissions han fet 775 reunions que sumen quasi 2.300 hores.
S’han aprovat 47 lleis, s’han convalidat 17 decrets llei, s’ha donat llum verda a la proposta de reforma del reglament de la cambra per adaptar-lo a la llei de transparència, han prosperat 231 mocions i s’han llegit 29 declaracions institucionals.
A més, s’han substanciat 335 preguntes al president de la Generalitat, 573 al govern i 334 interpel·lacions a l’executiu.
Des del restabliment del Parlament l’any 1980, la cambra ha aprovat 659 lleis: 78 la primera legislatura, 82 la segona, 79 la tercera, 44 la quarta, 71 la cinquena, 107 la sisena, 49 la setena, 81 la vuitena, 21 la novena i 47 aquesta darrera.
De les 47 lleis aprovades aquesta legislatura, 25 ho han estat al llarg de 2015.
De les quals, 34 són fruit de projectes de llei i 16, de proposicions de llei.
Sis de les lleis s’han aprovat íntegrament per unanimitat, cinc per unanimitat en la majoria de punts i 28 amb un ampli consens de tres o més grups.
Així mateix, CiU i ERC n’han aprovat set en solitari, mentre que CiU i PPC, una altra.
D’entre les lleis tirades endavant destaquen la de consultes, que volia donar aixopluc a la celebració del 9-N; la de mesures urgents per combatre l’emergència en matèria d’habitatge i pobresa energètica, que és fruit d’una iniciativa legislativa popular; la de lluita contra la homofòbia; la dels horaris comercials a Catalunya, que està pendent d’un recurs d’inconstitucionalitat del govern espanyol; la de creació de la comarca del Moianès; la de la Formació Professional; la reforma del Servei d’Ocupació de Catalunya (SOC); la llei d’acció exterior de la Generalitat; la de l’Agència Tributària de Catalunya; la llei de casinos per afavorir el macrocomplex Barcelona World; la de transparència; la de l’impost sobre emissions contaminants; i la de modificació del Codi de Consum de Catalunya.
En canvi, la llei electoral no ha prosperat malgrat que la ponència va obrir-se al principi de la legislatura i es va allargar fins a l’últim mes.
Finalment, la manca de consens van impedir portar el text al ple.
Legislatura prolífica en matèria de comissions
En total, s’han constituït quatre comissions d’investigació, que han aprovat les seves conclusions: sobre frau fiscal i corrupció política, entitats financeres, sanitat i la fallida de Spanair.
D’aquesta manera, la X legislatura s’ha convertit en la segona més prolífica en aquesta mena de comissions.
El Parlament ha estat focus d’atenció mediàtica durant les sessions de les creades arran del ‘cas Pujol’ i el rescat financer, ja que han vist comparèixer destacades personalitats polítiques, gestors públics i responsables d’entitats financeres.
Així mateix, s’han celebrat sis comissions d’estudi: sobre el dret de decidir, el ‘fracking’, l’ús de material antiavalots, l’economia col·laborativa i la reforma horària.
El ple també ha aprovat les conclusions del de revisió del model dels centres d’internament d’estrangers (CIE).
La darrera sessió d’aquesta legislatura, el ple va aprovar la llei provinent d’una ILP sobre l’emergència d’habitatge i la pobresa energètica.
Per a l’onzena legislatura es mantenen en tràmit set ILP més.
Quatre de les quals, ja han superat el debat de totalitat.
Recursos d’inconstitucionalitat
D’altra banda, el Tribunal Constitucional tramita vint recursos promoguts pel govern espanyol contra lleis del Parlament.
De la seva banda, el Parlament ha interposat sis recursos davant del TC contra lleis estatals.
Es tracta de la llei de garantia de la unitat de mercat, la LOMQE, la del sector elèctric, la de racionalització i sostenibilitat de l’administració local (LRSAL), la de mesures urgents amb relació al sistema gasista i la titularitat de les centrals nuclears, i la de seguretat ciutadana.
Proposicions de llei presentades al congrés espanyol
La cambra catalana ha defensat davant del Congrés dels Diputats espanyol cinc proposicions de llei: la proposició de llei orgànica de delegació a la Generalitat de la competència per autoritzar, convocar i celebrar un referèndum sobre el futur polític de Catalunya; la de mesures contra el sobreendeutament personal i familiar, que establia la dació en pagament; una per crear un fons per a l’homogeneïtzació, el rescat selectiu i la subvenció de peatges; una que tenia per objectiu que el català fos requisit per als jutges i fiscals que exerceixen a Catalunya, i una que demanava la rebaixa de l’IVA cultural.
Totes han estat rebutjades per la cambra espanyola.

Response: El Parlament tanca la X legislatura amb 47 lleis aprovades, 17 decrets lleis convalidats i 4 comissions creades. Entre les lleis que han tirat endavant destaquen la de consultes, la de transparència, la de la lluita contra l'homofòbia o les mesures contra la pobresa energètica i la manca d'habitatge. També s'han aprovat comissions sobre el frau fiscal o la corrupció política.


Instruction: Resumeix el text següent:

Context:
La Direcció General de Protecció Civil (DGPC) de la Generalitat ha activat, a les 18.20 hores, la fase d’alerta del pla especial d’emergències per incendis forestals de Catalunya INFOCAT,per la previsió meteorològica, marcada per l’entrada de vents, la sequera acumulada i les altes temperatures de les darreres setmanes.
Demà, les zones amb el risc més alt seran les comarques de l’Anoia, Conca de Barberà, Alt Camp, Priorat, Terra Alta i Baix Ebre.
El risc d’incendi forestal també serà alt a la Catalunya Central, Barcelona, Tarragona, Terres de l’Ebre, Lleida (excepte les comarques de Vall d’Aran, Alta Ribagorça, Pallars Sobirà i Garrotxa), i Girona (excepte) Cerdanya, Ripollès i Garrotxa.
Recordem que el risc d’incendi es manté elevat des del passat dimecres 17 d’agost, en que la DGPC va emetre una prealerta del Pla INFOCAT.
Divendres, 19 d’agost va passar a fase d’alerta, coincidint amb l’Onada de Calor.
Des del passat dimarts, 23 d’agost, quan es va desactivar la fase d’alerta, el pla ha estat en situació de prealerta.
L’activació en fase d’alerta s’ha decidit en la reunió, d’aquesta tarda, del Comitè de Seguiment de l’INFOCAT, al Centre de Coordinació d’Emergències de Catalunya (CECAT), de la Direcció General de Protecció Civil, presidida pel Director General de Protecció Civil, Manel Pardo, i amb l’assistència de la Subdirectora de la Direcció General de Medi Natural i Biodiversitat, Rosa Torres , comandaments de la Direcció General de Prevenció i Extinció d’Incendis i Salvaments, , i comandaments del Cos d’Agents Rurals, Mossos d’Esquadra, Protecció Civil, Servei Meteorològic i Diputació de Barcelona.
Tot i que el Servei Meteorològic de Catalunya (SMC) no preveu que la situació obligui a emetre un avís de situació meteorològica per risc de vents, s’espera l’entrada de vents de ponent i Mestral (divendres i dissabte) i la Tramuntana (dissabte) que podrien assolir ratxes de 50 a 60 km/h i que bufaran de forma sostinguda entorn als 30 km/h.
Aquests vents, tot i que no arribin a superar el llindar per emetre una situació de risc per vent, sí que suposen un component de risc molt elevat en cas de que es produís un incendi forestal.
La Direcció General de Medi Natural i Biodiversitat ha informat que no faran el tancament d’espais a la ciutadania.
Amb tot, es demana a la ciutadania que, en la mesura del possible, eviti els desplaçaments a les zones de més risc i sobre tot, eviti comportaments que puguin ser de risc i puguin derivar en perill d’incendi.
D’altra banda, la DG de Medi Natural i Biodiversitat ha suspès els permisos i altres treballs habituals del seu personal i dedicaran els efectius de guàrdia dels Agents Rurals i els Mitjans Aeris d’aquest cos a tasques de vigilància.
Els Bombers de la Generalitat han denegat festes i permisos, per demà i dissabte, i començaran a fer el desplaçament de recursos i personal a les zones de risc, així com la mobilització de les Columnes Mòbils cap a llocs estratègics.
Des del Centre de Coordinació d’Emergències de Catalunya (CECAT), la Direcció General de Protecció Civil, fa seguiment de l’evolució de la situació i de qualsevol incident que es pugui produir.
Es demana a la població extremar les precaucions.
En cas de detectar indicis d’incendi forestal truqueu al 112 i allunyeu-vos de la zona.
Tot i això, si us veieu sorpresos per un incendi seguiu els Consells d’Autoprotecció enfront els incendis forestals.
Consells preventius
No feu mai foc al bosc ni al voltant.
No llenceu llumins ni cigarretes, ni feu focs d’artifici en zones properes al bosc.
Sobre tot, no llenceu burilles des del cotxe, tot i que us sembli que estan perfectament apagades.
No circuleu amb el vehicle fora dels camins autoritzats.
Si un incendi us sorprèn a camp obert
Allunyeu-vos en direcció oposada al vent i, si podeu, entreu en zona ja cremada.
Si sou al cotxe, atureu-vos i tanqueu els vidres.
Mulleu un mocador i tapeu-vos la cara per evitar el fum.
No us refugieu en pous o coves.
Si sou a prop del mar o rius, acosteu-vos a l’aigua i, si cal, fiqueu-vos a dins.
Si un incendi arriba a l’habitatge on us trobeu
Truqueu al 112 i seguiu sempre les indicacions de les autoritats.
Remulleu les parts que puguin estar amenaçades.
Si us fan desallotjar, tanqueu els interruptors de llum i gas, agafeu les coses imprescindibles (documentació, diners i medicaments) i marxeu on us diguin els serveis de seguretat el més ràpid possible.
Si el foc envolta la casa, refugieu-vos a dins, tanqueu les portes i finestres i tapeu qualsevol forat.
Col·loqueu tovalloles molles sota les portes, i, si el fum és intens, deixeu els llums encesos i respireu arran de terra.
Preneu consciència del risc i extremeu les mesures d’autoprotecció.
Escolteu la ràdio i la televisió i consulteu el mapa de risc d’incendis i els webs d’informació meteorològica i viària.

Response: Protecció Civil de la Generalitat activa la fase d’alerta per incendis forestals a Catalunya, el pla INFOCAT. Es preveuen vents que, sumats a la sequera acumulada i a les altes temperatures registrades, posen moltes comarques en risc. Es demana a la població evitar desplaçaments a les zones afectades i comportaments de risc que puguin provocar incendis.


Instruction: Resumeix el text següent:

Context:
La Fiscalia Anticorrupció, que ha ordenat la nova operació policial contra el presumpte finançament irregular de CDC considera que el cas 3% estava basat en concursos "manegats" i "controlats".
Així ho afirma el ministeri públic en un comunicat en el qual sosté que els concursos ja estaven "atorgats prèviament", tot i la seva "aparença de regularitat", amb l'objectiu de finançar irregularment CDC a través de donacions a les fundacions.
La Fiscalia assegura que un nou informe de la Guàrdia Civil posa de manifest "diversos supòsits més" que responen a aquesta dinàmica, motiu pel qual s'ha posat en marxa l'operació policial d'aquest dijous.
En total, s'han fet 24 escorcolls i 18 detencions, entre les quals la de l'extresorer Andreu Viloca, qui la Fiscalia creu que controlava tant les licitacions i adjudicacions d'obra pública de les administracions governades per CDC com els suposats "suborns sota l'aparença de donacions".
El director del Port de Barcelona, Sixte Cambra, ha estat posat en llibertat després de tot un dia retingut al seu despatx.
"Hi ha una clara intencionalitat política", ha determinat Cambra, que ha definit com a "impecables" els processos de contractació del Port.
Josep Maria Bassols, ex-marit de Núria Bassols, comissionada per la Transparència quan Artur Mas era president de la Generalitat, també ha estat detingut.
Bassols és directiu de l'empresa Oproler.
Set dels detinguts han estat traslladats a dependències policials.
Són Viloca, Rosell, Bassols i Xavier Tauler, exconseller delegat de Copisa.
Tauler també està esquitxats pels negocis sota investigació judicial de Jordi Pujol Ferrusola, fill gran de l'expresident de la Generalitat.
Francesc Sànchez, Antoni Vives i l'empresari Fèlix Pasquina han estat tralladats a les dependències policials al llarg del dia.
Diversos delictes imputats
El ministeri públic conclou que, amb tot el que s'ha investigat fins ara, els fets serien constitutius dels delictes d'organització criminal, suborn, tràfic d'influències, prevaricació, finançament il·legal de partits, blanqueig de capitals i malversació de fons públics.
Així mateix, la Fiscalia assenyala que les detencions, des del "contacte directe i estret amb la Guàrdia Civil", responen a les directius de la Fiscalia General de l’Estat expressades en la instrucció número 2 del 2008 -ja avançades a la Circular número 1 del 1989- i a la necessitat d’assegurar les proves i "calibrar la necessitat de sol·licitar del jutjat noves mesures cautelars de caràcter personal".
Arran de la primera detenció per part de la Guàrdia Civil, es va obtenir "informació fonamental" que va desembocar l’execució de diligències per aclarir contractacions presumptament manegades i "encaminades a la distracció de diner públic, amb perjudici del patrimoni dels ciutadans, particularment, dels catalans".
Per a la Fiscalia, aquesta "mecànica" s’ha repetit cometent els presumptes delictes de tràfic d’influències, suborn i prevaricació, entre d’altres.
Obres en el punt de mira
L’obra dels túnels viaris de les Glòries és una de les que estan sent investigades en el marc de l’operació per presumpte finançament irregular de l’antiga CDC, segons han explicat a l’ACN fonts de la investigació.
Aquesta obra va ser adjudicada pel consell d’administració de BIMSA el febrer del 2015 a una UTE formada per les empreses Romero Gamero, Benitó Arnó e Hijos, Copisa i Comsa.
Aquest dijous la Guàrdia Civil està escorcollant la seu de BIMSA i almenys algunes de les constructores que formen part de l’UTE, com la seu de Comsa al carrer Numància de Barcelona o bé la d’Arnó a Lleida.
També s'han escorcollat les casetes de l'obra a la mateixa plaça de les Glòries.
Aquestes obres van ser adjudicades per un import de 49,6 milions d'euros.
Ángel Sánchez Rubio, director de Bimsa, és un vell conegut del món immobiliari.
Es tracta d'una empresa que es va crear fonamentalment per les obres del Fòrum, que segons la Sindicatura podrien haver albergat irregularitats.
Sánchez Rubio va ser situat al càrrec per Ramón García Bragado, ex-responsable d'urbanisme de l'ajuntament en temps del PSC que va veure's esquitxat pel cas de l'hotel del Palau.
Pel que fa al registre de la seu d’Arnó a Lleida, un portaveu de l’empresa ha explicat que la Guàrdia Civil s’hi ha presentat a primera hora per demanar documentació sobre l’obra de les Glòries i també sobre la construcció del dic est del Port de Barcelona, una altra de les obres sota sospita.
L’empresa assegura que els ha facilitat la documentació, que els agents ja s’han emportat, i s'han declarat "tranquils".
L’adjudicació que BIMSA va fer al febrer del 2015 va ser el d’una primera fase dels túnels entre els carrers Badajoz i Castillejos, amb una longitud de 508 metres.
Fonts de l'Ajuntament de Barcelona assenyalen que també estan sota sospita altres projectes del mandat anterior com les obres al Paral·lel, la urbanització del carrer Luca, el carril bici Bac de Roda i Felip II i les obres al passeig mirador de la carretera de les Aigües.

Response: La Guàrdia Civil ha realitzat 24 escorcolls i 18 detencions en la investigació pel cas 3%. La Fiscalia Anticorrupció troba indicis de concursos controlats i adjudicacions d’obra pública per finançar CDC a través de donacions a fundacions. Entre els detinguts per tràfic d’influències, suborn i prevaricació hi ha Sixte Cambra, Andreu Viloca, Josep Maria Bassols, Antoni Vives i Fèlix Pasquina .


Instruction: Resumeix el text següent:

Context:
Casa Amatller, Casa Vicens, Museu Pau Casals, Museu del Cau Ferrat, Món Sant Benet, Museu Duran i Sanpere, Mas Miró i Casa Masó i el projecte Cases Singulars han constituït l'entitat Cases Icòniques de Catalunya per establir sinèrgies i guanyar visibilitat.
Aquestes cases museu comparteixen el seu lligam amb personalitats culturals rellevants de la història del país, sigui aquest el seu arquitecte o qui la va habitar.
Amb aquesta aliança, les fundacions que gestionen els edificis també contribuir a una "lectura territorial" de la història i les expressions culturals catalanes.
Per això l'entitat crearà un "passaport cases icòniques" que estimuli i faciliti la visita a les diverses cases.
De moment, els fruits de la unió són un web amb informació compartida i una trobada al Món Sant Benet, el proper 25 de maig.
Les Fundacions de vuit cases museu de Catalunya vinculades a un geni creatiu, artístic i cultural, juntament amb l'entitat Cases Singulars, s'han associat sota la marca Cases Icòniques de Catalunya.
L'associació és el fruit de quatre anys de contactes i treballs previs, que van arrencar amb una trobada informal l'any 2013 i va prendre forma l'any 2015 en la Primera Jornada Cases Icòniques de Catalunya.
El nucli impulsor estava format per la Fundació Casa Amatller (Casa Museu Amatller), la Fundació Catalunya-La Pedrera (Món Sant Benet), la Fundació Pau Casals (Museu Pau Casals9, la Fundació Rfael Masó (Casa Masó), el Consorci del Patrimoni de Sitges (Museu Cau Ferrat) i Cases Singulars, l'empresa de Laura Pastor i Isabel Vallès dedicada a obrir al públic patrimoni arquitectònic barceloní que està majoritàriament en mans privades.
Durant el 2016 es van incorporar, també com a membres fundadors, la Fundació Mas Miró, la Casa Museu Duran i Sanpere i finalment també la Casa Vicens.
Els reptes dels edificis representats són, en primer lloc, guanyar visibilitat respecte altres equipaments patrimonials més grans, ben posicionats o amb més mitjans, alguns dels quals són, també, cases museu relacionades amb personalitats rellevants de la cultura.
Segons explica el director de la Fundació Casa Ametller, Santiago Alcolea, els edificis residencials que de moment s'han lligat a Cases Icòniques de Catalunya comparteixen "un denominador comú de qualitat i voluntat de servei" que les distingeix, així com el fet que generalment són cases "molt viscudes i amb molts elements".
L'associació vol promoure "accions conjuntes", ha anunciat la seva presidenta, Núria Ballester, que es duran a terme en paral·lel a l'activitat pròpia de cada casa.
Un dels projectes a mitjà termini és posar en marxa un 'Passaport Cases Icòniques', a l'estil del que ja fa l'entitat Cases Singulars a Barcelona, a manera d'itinerari i preu ajustat per visitar les diverses residències vinculades.
El que ja s'ha fet és activar una pàgina web de Cases Icòniques de Catalunya on es recull la informació de cada una de les –per ara- vuit institucions associades, s'explica la naturalesa de la nova associació i, en un futur, es recolliran les activitats i promocions que es duguin a terme.
D'altra banda, el proper 25 de maig, al Món Sant Benet, se celebrarà la Segona Jornada de Cases Icòniques de Catalunya (la primera des de la constitució de l'Associació).
Una cita que vol ser una trobada entre totes les cases museu implicades i alhora un espai de debat sobre els espais patrimonials.
L'associació està oberta a la incorporació d'altres cases, sempre que es guiïn per "la qualitat i el rigor".
A parer d'Alcolea, a Catalunya hi ha multitud de cases museu i per això la categoria de col·leccions obertes el públic sol ser un "calaix de sastre".
"Cal que hi hagi un geni creatiu al darrere", ha recordat, tot i que l'entitat es fixarà també en el nivell d'excel·lència de les cases que es postulin tant en la qualitat de la visita com en els serveix addicionals que puguin oferir.
"La voluntat és créixer, i de fet això ja s'ha produït durant el procés de gestació de l'entitat", ha remarcat Alcolea, en referència a la recent incorporació de la Casa Vicens de Barcelona al projecte.

Response: Es crea l’associació "Cases Icòniques de Catalunya", que aplega vuit cases museu lligades a genis artístics i culturals del país. Són Casa Amatller, Casa Vicens, Museu Pau Casals, Museu del Cau Ferrat, Món Sant Benet, Museu Duran i Sanpere, Mas Miró i Casa Masó i el projecte Cases Singulars. Comparteixen el lligam amb una personalitat, sigui l’arquitecte o l’habitant.


Instruction: Resumeix el text següent:

Context:
Ferran Bel demana el vot per CDC el 26-J perquè pugui ser una força "determinant" a Madrid a l'hora de reivindicar els "greus incompliments" del govern espanyol amb Tarragona i el conjunt de la demarcació.
El cap de llista dels convergents ha denunciat aquest dilluns que "la inacció" i el "poc compromís" del govern espanyol amb els Jocs Mediterranis estan posant "en risc" l'esdeveniment esportiu del 2017.
Bel ha carregat contra "l'espectacle electoralista" de la vicepresidenta Sáenz de Santamaria, divendres passat, en què va anunciar 3 MEUR més per a la cita esportiva i ha reclamat el suport de totes les institucions amb els Jocs.
Segons Bel, CDC ha demostrat que compleix amb l'esdeveniment des dels governs de la Generalitat i de la Diputació.
Entre els incompliments de l'executiu espanyol amb la ciutat de Tarragona, Bel també ha esmentat la situació de l'estació de trens i de la xarxa ferroviària, o la manca de finançament per al Mercat Central.
El cap de llista de CDC al Congrés ha opinat que, malgrat que l'acció del govern espanyol amb Tarragona "sempre ha estat minsa", les inversions han arribat quan els convergents han sigut "veritablement determinants" a les corts espanyoles.
Per aquest motiu, Bel ha demanat el suport de la ciutadania i ha garantit que seguiran reivindicant i denunciant a les Corts els greuges que pateix el territori i que treballaran per resoldre'ls si aconsegueixen tenir un pes rellevant a Madrid.
Ferran Bel ha apuntat que un dels incompliments més "greus" de l'executiu espanyol amb Tarragona és la seva "inacció" amb els Jocs Mediterranis.
El també alcalde de Tortosa ha retret al PP que, fa uns mesos, anunciés una inversió "insuficient" de 3,5 MEUR per als Jocs a través de la recaptació de les apostes esportives i que, divendres, "el primer dia de la campanya electoral", ha remarcat Bel, la vicepresidenta anunciés 3 MEUR més.
"L'Estat ha de fer les aportacions que toca i no només promeses electorals", ha reclamat.
Bel ha criticat que, a poc més d'un any del tret de sortida dels Jocs Mediterranis, no es pot discutir si hi haurà les aportacions econòmiques necessàries ni si es planteja renunciar-hi.
"S'estan posant en risc els Jocs per la inacció i el poc compromís de les institucions espanyoles", ha denunciat.
Ferran Bel ha defensat també que, a més de l'Ajuntament, qui sí que ha complert amb els Jocs són la Diputació i el Govern.
"Els convergents som gent de fets i no de paraules", ha reblat.
En una compareixença de premsa des del Mercat Central de Tarragona, encara en obres, la candidatura de CDC ha recordat que una altra promesa electoral per part de l'aleshores ministra Chacón (PSOE), en què garantia finançament per a la remodelació de l'equipament comercial, ha quedat en no res.
"L'aportació ni ha arribat, ni se l'espera", ha lamentat el cap de llista, qui també ha retret a l'Estat la manca d'inversió a la Catedral o al Museu Nacional Arqueològic de Tarragona (MNAT).
En matèria ferroviària, Ferran Bel ha denunciat les mancances de l'estació de Tarragona i, per extensió, de la xarxa convencional de tota la demarcació, i ha explicat que l'executiu espanyol només preveu poc més de 2 MEUR en inversions al territori en aquest àmbit.
"Amb aquest import és impossible fer l'estació de Tarragona que tants cops s'ha promès, ja que també cal suprimir passos a nivell, mantenir la catenària i les infraestructures", ha avisat.
En la mateixa línia, el cap de llista de CDC ha acusat el govern espanyol d'haver incomplert el compromís de desviar el tràfic de camions de la carretera N-340 a l'autopista AP-7, seguint el model de l'N-II a Girona.
Bel ha recordat que, més enllà de reclamar la construcció de l'autovia A-7, CDC aposta per la gratuïtat immediata de l'autopista i que no calgui esperar al venciment de la concessió, tal com defensa la ministra de Foment, Ana Pastor.

Response: Ferran Bel demana el vot per CDC el 26-J per ser determinant a Madrid i reivindicar els compromisos del govern espanyol amb Tarragona. Denuncia que els Jocs Mediterranis estan en risc per la inacció del govern espanyol. També recorda els incompliments en la xarxa ferroviària, l’estació de trens i el Mercat Central.


Instruction: Resumeix el text següent:

Context:
L'eurodiputat del PDECat, Ramon Tremosa, assegura que si l'estat espanyol entra "en la línia repressiva més pròpia de dictadures que de democràcies avançades" i impulsa "embargaments de béns" pel referèndum facilitarà "el reconeixement futur" de la independència.
En una entrevista amb l'ACN, Tremosa admet que aquesta possibilitat genera "autèntica al·lucinació i estupor" a la Unió Europea perquè "està molt fora de la normalitat democràtica".
"Si el govern espanyol avorta l'1-O, no sabem com ni de quina manera, no haurà acabat el problema català, al contrari, potser l'haurà fet més gran", defensa.
L'eurodiputat català diu que a Europa l'independentisme "no és un suflé" sinó una carpeta que "segons què passi l'1-O" esdevindrà "la primera" sobre la taula.
Tremosa destaca el "caràcter pacífic, alegre, festiu i clarament intergeneracional i interclassista" del moviment independentista, que recorda que s'ha manifestat durant 5 anys "sense ni un vidre trencat".
"L'Europa política la gran pregunta que fa és: tot això es canalitza a les urnes o no?", explica l'eurodiputat del PDECat, que constata que Brussel·les nota un "canvi tectònic a la política catalana", amb unes "persistències de fons" a favor del sobiranisme, especialment "en el vot jove".
"La política europea és molt freda, mira vots en urnes", recorda l'eurodiputat, que creu que si l'1-O "hi ha una participació de 3 milions de persones o més" s'entrarà en un nou escenari en què "el dossier català" arribarà al capdamunt de tots.
"Jo soc de l'opinió que, si el dia 1 hi ha urnes, el govern espanyol ja haurà perdut", destaca Tremosa, que indica que precisament per això Madrid intenta bloquejar amb tots els mitjans possibles la celebració de la consulta.
"L'1-O serà un test d'estrès per veure fins on porten els catalans la voluntat d'independència.
Una cosa és fer una manifestació, una cosa és dir que volem la independència, i una altra començar-la a fer efectiva", afirma.
Per Tremosa, a Brussel·les i la resta d'Europa ja hi ha una "consciència" que a Catalunya "estan passant coses grans" i que "l'Estat espanyol està reaccionant molt malament i pot passar de tot".
Un "cordó sanitari" contra Catalunya
Tremosa també assegura que és "molt lamentable" que el govern espanyol "imposi" un "cordó sanitari" al català perquè no tingui reunions a la Comissió Europea.
"Diu molt poc de la Comissió Europea que cedeixi a les pressions d'un estat, qualsevol, castigant un govern regional perquè no pensa com el central", lamenta l'eurodiputat del PDeCAT.
Tremosa, que ha estat nomenat coordinador d'Afers Econòmics del grup liberal, ha mantingut recentment reunions amb comissaris com el francès Pierre Moscovici o la danesa Margrethe Vestager, entre d'altres.
"A mi no em poden vetar, tot i que se sap prou bé de quin partit sóc i quina postura tinc", destaca.
Tremosa admet que en les trobades amb els comissaris "també hi ha preguntes sobre la situació política europea i catalana".
"No pots amagar un castell dalt d'una muntanya", indica, citant l'Evangeli.
I afegeix: "El govern espanyol potser pot aturar l'1-O, però l'aigua la pots aturar una estona, si té molta força s'acaba escolant".
L'eurodiputat del PDECat també descarta en la conversa amb l'ACN que Catalunya sigui expulsada de la Unió Europea.
"Això de sortir de la UE ja hem vist amb el cas anglès que serà molt complicat, perquè no hi ha precedents", afirma.
"Cada nova multinacional que ve a Catalunya i s'instal·la aquí fa molt més difícil que Catalunya pugui ser expulsada de res: ni de la moneda única, ni de la lliure circulació, i tampoc li interessa ni a França, ni a Alemanya ni a Espanya", destaca.
Segons Tremosa, a Europa no li interessa que Catalunya "pugui ser com un Singapur del sud d'Europa, que pugui fer com Noruega, agafar el que més li convingui de la UE" i fer "dumping fiscal i normatiu".
"Qui no ens deixarà marxar si ens independitzem són precisament els espanyols, francesos i alemanys i italians perquè tenen moltes multinacionals aquí, que serien les primeres perjudicades de qualsevol amenaça", afegeix.
I conclou: "Tota aquesta pirotècnica verbal, aquesta mena de terrorisme verbal i amenaça que busca que el català acabi votant per la por és falsa i cada dia resisteix menys el pes de l'evidència".

Response: L’eurodiputat Ramon Tremosa (PDeCAT) declara que el fet que l’Estat espanyol embargui béns per haver celebrat el referèndum es considera poc democràtic a la Unió Europea. Assegura que si es posen les urnes l’1-O ja serà un triomf de l’independentisme català. A Brussel·les, el govern espanyol posa traves al català perquè no tingui reunions a la Comissió Europea.


Instruction: Resumeix el text següent:

Context:
Un lladre d'uns 40 anys va robar aquest divendres passat, 3 de juny, a una anciana de 85 anys que acabava de treure diners d'una oficina bancària situada a la Rambla de Figueres.
Els fets van succeir pels volts de la una del migdia quan l'entitat bancària estava en ple funcionament, repleta de gent, i al carrer també hi passaven ciutadans.
La víctima acaba de treure diners per passar el mes i els va posar dins d'un sobre que va introduir a la seva bossa de mà.
Quan es disposava a sortir del local, un home d'uns 40 anys – ben arreglat amb una camisa clara i pantalons foscos- que estava fora de l'oficina, va obrir-li la porta de l'establiment.
Mentre amb una mà aguantava la porta perquè la dona sortís, amb l'altra li va treure el sobre amb els diners de l'interior de la bossa.
Així es va poder comprovar posteriorment gràcies a les imatges de les càmeres de seguretat.
Després de sostreure els diners, el lladre va fer veure que accedia a l'interior del local però va marxar ràpidament.
Nou robatori a una persona d'edat avançada a les comarques gironines.
En aquest cas, la víctima no va patir cap agressió física però va quedar-se espantada i desfeta en adonar-se del que li havia succeït.
Acabava de treure una petita quantitat de diners per passar el mes a l'oficina del banc Santader, situada al número 21 de la Rambla de Figueres, i es disposava a sortir de l'establiment.
A la porta, un home d'uns 40 anys, que anava arreglat – amb una camisa de color blanc o blau cel i uns pantalons foscos- va obrir-li la porta per deixar que sortís.
El que no sabia la víctima és que la seva amabilitat era interessada i que darrere el bon gest només hi havia la voluntat d'emportar-se els diners.
Mentre amb una mà aguantava la porta, amb l'altra, el lladre va agafar-li el sobre amb els diners que la víctima havia introduït dins la seva bossa de mà.
Al cap de pocs segons la dona, de 85 anys, va tenir la sensació que no havia tancat bé la cremallera del seu bolso i en comprovar-ho va adonar-se que li acabaven de robar.
Per la seva banda, el lladre va fer veure que entrava al local però no havia fet ni dos passos que va sortir ràpidament de l'establiment i va marxar tranquil·lament del lloc dels fets.
Tot el procés va quedar enregistrat per les càmeres de seguretat del banc.
En aquest sentit, els mateixos treballadors van adonar-se que hi havia determinades persones que passaven diverses vegades per davant de l'oficina.
Això fa pensar als Mossos d'Esquadra que el lladre no anava sol, actuava en grup, i que aquesta no és la primera vegada que roben utitlizant aquest mètode.
Ràpidament, la víctima va explicar-ho a una familiar que l'esperava a l'exterior del banc amb el cotxe mentre ella feia les gestions.
Posteriorment van dirigir-se a la comissaria dels Mossos d'Esquadra per posar la denúncia.
Ara els agents investiguen els fets i esperen localitzar l'autor del robatori.
Dos robatoris a ancians a Girona
Ara fa poc més de tres setmanes, els Mossos d'Esquadra van detenir un camioner de 25 anys, veí de València, que va atracar i malferir dos persones d'edat avançada a Girona.
En el primer cas, el jove va agredir un home de 82 anys prop de l'avinguda Santa Eugènia de la capital gironina.
El lladre va seguir l'ancià fins al portal de casa seva i un cop allà va clavar-li diversos cops de puny.
Quan l'home va caure malferit a terra, el lladre va robar-li la cartera.
Posteriorment, va agredir una anciana de 76 anys per robar-li la bossa de mà.
El jove la va abordar al portal de casa seva i, com en l'anterior ocasió, va donar-li diversos cops de puny fins que l'anciana va caure al terra.
Llavors va agafar-li la bossa de mà i va fugir del lloc.
Les dues víctima va resultar ferides.
En el cas de l'anciana, la dona va haver de ser ingressada a la UCI de l'hospital Josep Trueta de Girona.

Response: Un home d’uns quaranta anys va ser enregistrat per les càmeres del banc mentre obria la porta a una dona de vuitanta-cinc anys i li robava els diners que ella havia tret del banc. La dona no se’n va adonar fins després, quan el lladre ja havia marxat, i va denunciar-ho als Mossos d’Esquadra, que confien localitzar-lo.


Instruction: Resumeix el text següent:

Context:
"M'inspira escoltar i mirar", confessa Marta Romagosa.
Es nota.
I no només per una llarga i reeixida trajectòria professional com a periodista –coronada el 2011 amb el premi Ràdio Associació de Catalunya a la millor professional del mitjà–, sinó també per la faceta com a escriptora, sempre atenta als detalls i a tot allò que passa al seu voltant.
Aquesta era l'essència de Tots els noms del desig, uns relats intimistes on explorava la passió des del punt de vista de les dones, i així torna a ser a 22 homes i un desig, on ho fa des del punt de vista masculí.
"Per a mi, era un repte saber si seria capaç de parlar en boca dels homes, i fer un llibre diferent al primer", explica, d'entrada.
Per fer-ho possible, la fórmula literària ha hagut de patir algunes variacions.
"M'he hagut d'obligar a ser una mica més gamberra, perquè al principi tot em sortia massa tràgic.
Però tampoc no em volia quedar en la típica història superficial".
I això l'ha portat a fer-se preguntes: què pensen els homes de la rutina, la infidelitat, el sexe, l’amor, el compromís, o el dol?
Tenen pors?
Dubtes?
Com se senten quan es perd el fill esperaven?
Aspectes que l'han obligat a fer l'exercici de posar-se a la pell –i al cap– d'una gran diversitat d'homes, tots diferents i amb motivacions i problemes particulars.
"També he pogut comprovar les diferències entre homes i dones.
La principal?
Que nosaltres ens ho xerrem tot, i els homes no tant.
És una qüestió força cultural i, en el fons, una mancança.
De fet, quan un home té l'emotivitat treballada se li diu té un 'toc femení'.
El mateix passa amb l'empatia, que crec que és molt més habitual en les dones", assegura.
"I també he descobert que hi ha tòpics que són falsos, com per exemple, aquell que diu que les dones no som infidels".
Els atemptats de la Rambla, "sense sucar-hi pa"
El nou llibre traça una línia de continuïtat amb el seu debut, tot i que s'endinsa en temàtiques forçosament diferents, amb dos relats que tenen un pes molt especial.
El primer, fet a partir dels atemptats de la Rambla, el 17 d'agost.
"Tot va començar perquè volia fer un conte sobre Barcelona.
Quan va passar l'atemptat, vaig voler parlar-ne, però estava molt afectada i tenia clar que no volia fer un conte de sucar-hi pa.
Si el llegeixes, veuràs que no saps mai per on va, només surt la data, al final".
El conte és cru, especialment contingut.
"Ve a dir que pots trobar l'amor de la teva vida, i que la casualitat és el motor de tot, per molt que facis plans.
El conte em va quedar com jo volia, sense sang, que fos una història bonica".
Un altre dels relats que més crida l'atenció és el que mostra la vivència d'un avortament des de la perspectiva d'un home.
"Ningú li pregunta a l'home com se sent, en aquests casos", rebla.
"Moltes vegades, les dones ens hem de reivindicar, però en aquest aspecte, t'asseguro que ningú no es preocupa pel pare".
El relat ofereix una manera d'oferir llum a un patiment que és molt humà, com passa a la resta de narracions, escrites amb la intenció de mantenir un fil que les uneixi.
"El desig és el fil conductor, però no en tenia prou.
Per això vaig posar com a colofó el conte Maria, l'únic on una dona és la protagonista".
Una manera de tancar on veiem el "desig" d'una dona que vol tenir els amics, en un conte on surten pràcticament tots els protagonistes dels altres relats.
"Ella fa repàs, munta la festa, els convida a l'hotel de Mallorca", com si posés un llaç, amb l'objectiu comú de sacsejar.
"He intentat que hi hagi un ordre compensat, amb uns relats que facin riure, d'altres plorar, etc. Però m'agrada molt que hi hagi principi i final, també amb un vincle entre un dels contes i el primer llibre".
És la manera d'escriure de Romagosa: com un joc, per fer passar una bona estona.
Una manera de gaudir que va d'autor a lector, i viceversa.

Response: Marta Romagosa, periodista i escriptora, presenta “22 homes i un desig”, unes narracions en clau masculina després dels contes femenins de “Tots els noms del desig”. Al nou llibre, Romagosa retrata les pors i dubtes dels homes, amb motivacions concretes. Hi tracta la infidelitat, el compromís, el dol, amb el desig com a fil conductor.


Instruction: Fes un resum del text següent:

Context:
El Pi de les Tres Branques ha recuperat el seu aspecte original i podrà presidirà l’Aplec del proper diumenge 19 de juliol en plenes condicions.
Avui s’han realitzat els treballs per recuperar l’estètica de l’arbre monumental després que uns brètols tallessin una de les seves branques el mes de maig de l’any passat.
Una grua de grans dimensions ha mogut la branca de més de dues tones de pes per tornar-la a col·locar al seu lloc habitual.
L’operació va començar fa uns mesos amb la instal·lació d’uns nervis d’acer per recuperar l’estructura de la branca i aquest dimarts s’ha completat tot el procés amb uns treballs que es preveu que s’allarguin tot el dia amb l’objectiu que totes les parts de l’arbre quedin ben ajustades.
Des de primera hora del matí d’aquest dimecres, els operaris de l’empresa encarregada de la reconstrucció han preparat la branca per poder fer el trasllat amb total seguretat.
Els treballs previs han estat més laboriosos que l’operació que s’ha realitzat amb la grua de grans dimensions i que ha consistit en elevar la branca de més de dues tones i traslladar-la uns metres per situar-la al seu punt original.
Un altre dels moments més delicats i que ha necessitat més dedicació ha estat la unió amb la part de l’arbre que va quedar dempeus.
Amb aquesta operació s’ha tornat a recuperar l’aspecte original del Pi de les Tres Branques, que va ser víctima d’una bretolada el mes de maig del 2014.
‘Semblava que aquest moment no arribaria mai’, explicava l’alcalde de Castellar del Riu, Adrià Solé.
El batlle també ha manifestat que els darrers mesos està ‘amb l’ai al cor’ per si hi torna a haver una bretolada i, de fet, fa poques setmanes el Pi Jove també ha estat víctima d’un atac.
Davant d’aquesta situació, Solé ha reclamat a la Generalitat la instal·lació d’un sistema de càmeres de seguretat a la zona per ‘garantir la integritat dels arbres monumentals’.
La recuperació del Pi de les Tres Branques ha tingut un cost de 35.000 euros finançats a parts iguals pel Govern la Generalitat i la Diputació de Barcelona.
Eduard Parés, cap de la secció de Gestió d’Espais Naturals de la Generalitat, ha explicat que, després d’un estudi es va optar per ‘fer una reconstrucció fidel de l’original’ i ha reconegut que aquest és l’arbre monumental que ‘ha portat més feina’ dels 200 que hi ha a tot Catalunya.
‘La nostra lluita és que els arbres morts es vegin com un testimoni i no com a llenya’, ha afegit Parés.
L’empresa encarregada de la reconstrucció farà un seguiment els propers dies per comprovar l’estabilitat de l’arbre i ajustar l’estructura en cas que sigui necessari.
A l’Aplec que se celebrarà el proper diumenge 19 de juliol ja es podrà comprovar el resultat final de l’operació.
‘Esperem poder fer una gran festa’, ha explicat el batlle de Castellar del Riu, qui també espera que aquell dia hi hagi ‘molta afluència de gent’.
La simbologia del Pi de les Tres Branques
El mes de maig de 2014 uns desconeguts van serrar una de les tres branques del Pi de les Tres Branques del Pla de Campllong, al terme municipal de Castellar del Riu (Berguedà).
Els Mossos que van investigar els fets van atribuir-ho a una bretolada, ja que ningú va reivindicar l’acció.
Tot i això, el batlle del municipi, Adrià Soler, va apuntar que podia tenir relació amb el procés sobiranista que viu el país, ja que l’emblemàtic pi ja havia patit amb anterioritat algunes pintades.
El Pi de les Tres Branques, de 25 metres d’alçada, es troba situat al terme municipal de Castellar del Riu i simbolitza la unió dels tres territoris que formen els Països Catalans: Catalunya, les Illes Balears i el País Valencià.
Cada any, el tercer diumenge de juliol s’hi celebra un acte politicocultural al seu voltant i Mossèn Cinto Verdaguer li va dedicar un poema.

Response: Acaben els treballs de recuperació de la branca tallada del Pi de les Tres Branques. Una grua ha traslladat la branca de més de dues tones per encaixar-la en una estructura d’acer. El pi monumental, de 25 metres d’alçada i que representa la unió entre Catalunya, València i les Illes, presidirà l’Aplec del 19 de juliol amb el seu aspecte original.


Instruction: Fes un resum del text següent:

Context:
El CaixaFòrum acaba d’inaugurar la primera gran exposició sobre Velázquez que es pot veure a Barcelona.
La col·lecció barroca del Museu del Prado de Madrid nodreix la mostra, que proposa un diàleg entre set obres mestres del pintor sevillà i una cinquantena de llenços d’altres grans artistes del seu temps, entre els quals hi ha Rubens, Ribera, El Greco, Zurbarán, Giordano i Van Dyck.
Les obres de Velázquez ofereixen una visió àmplia de la paleta estilística i temàtica del pintor i proposen un joc de comparacions i correlacions amb alguns dels pintors espanyols i internacionals amb els quals es va relacionar i de la producció dels quals estava al corrent.
L’exposició, que conviu al CaixaFòrum amb una altra gran mostra dedicada a Toulouse Lautrec, es podrà visitar fins al 3 de març de 2019.
Ticià, El Greco, Ribera, Antonio Moro, Rubens, Murillo, Giordano, Brueghel, Guido Reni, Van Dyck, Zurbarán, Claudio de Lorena i Stanzione són la constel·lació d’artistes l’obra dels quals acompanya set grans pintures de Velázquez a l’exposició ‘Velázquez i el Segle d’Or‘ al CaixaFòrum.
Les set obres mestres del pintor sevillà són Felipe IV, Juan Martínez Montañés, Isop, Adoració dels Reis Mags, Bufó amb llibres, El príncep Baltasar Carlos a cavall i Mart.
Les peces han estat escollides pel comissari Javier Portús Pérez –cap de conservació de pintura espanyola del Museo del Prado– i volen donar una descripció de l’autor com més detallada millor.
‘La intenció és que, amb aquestes set obres, s’entengui qui va ser Velázquez, l’afany d’originalitat, la singularitat narrativa i les extraordinàries virtuts tècniques que el converteixen en un dels cims de la pintura’, diu el comissari.
I afegeix: ‘Va ser un dels artistes espanyols més versàtils i que va cultivar més varietat de temes, cosa que ha volgut reflectir l’exposició.’
La representació del saber, la religió, la reflexió sobre l’art, la cort, la mitologia i el paisatge són els àmbits temàtics que proposa l’exposició per a mostrar aquest ventall temàtic de Velázquez.
Per a cada qüestió, un llenç de Velázquez.
I al seu voltant, obres d’altres artistes que permeten de comparar la seva feina amb la que feien altres artistes del Segle d’Or de la pintura de l’estat espanyol i també l’europea i que permeten que el visitant situï Velázquez en un lloc més concret.
‘Des de ben jove, Velázquez buscava la singularitat amb una voluntat de distingir-se, des de les seves primeres obres a Sevilla: uns bodegons que no s’assemblen a res conegut fins aleshores’, explica Portús.
Més endavant, va començar a treballar al servei de la cort reial espanyola, un espai competitiu i on singularitzar-se, i des d’on tenia accés a la producció que es feia a Europa.
Les corts dels diversos estats europeus van fer aquesta funció de promoció artística i van contribuir a l’observació, la comparació i les influències entre els diversos creadors del moment.
En aquest sentit, el comissari de la mostra admet que, si bé estem acostumats a escriure la història de la pintura en termes d’escoles estatals, la realitat no sempre va ser tan compartimentada, perquè la pintura és un llenguatge que no en sap, de fronteres.
‘El joc d’estímuls i influències era extraordinàriament variat, i una de les coses que mostra aquesta exposició és fins a quin punt en aquella època la pintura era un llenguatge internacional que no coneixia fronteres’, conclou Portús.
‘Velázquez i el Segle d’Or’ és la tercera exposició organitzada conjuntament entre CaixaFòrum i el Museo del Prado, després de ‘Goya.
Llums i ombres’, i ‘La bellesa captiva.
Petits tresors del Museo del Prado’.
En aquest cas, la nova exposició a Barcelona se suma als actes de celebració del bicentenari de la pinacoteca madrilenya.
Aquesta és una de les moltes propostes que us oferim per al cap de setmana.
Si voleu descobrir-ne més, cliqueu a Què podem fer aquest cap de setmana: deu propostes

Response: El CaixaFòrum inaugura la tercera col·lecció organitzada amb el Museo del Prado, que versarà sobre set obres de Velázquez i una cinquantena dels seus contemporanis barrocs, entre els quals Rubens, Ticià, El Greco, Zurbarán o Brueghel. “Velázquez i el Segle d’Or” estarà disponible fins al 3 de març de 2019 per apreciar les característiques tècniques i l’originalitat de Velázquez.


Instruction: Fes un resum del text següent:

Context:
El telèfon 112 d'Emergències ha rebut 1.148 trucades durant el temporal de pluja.
22 al Gironès, 16 al Vallès Occidental i 11 al Maresme.
Alhora, 3.355 clients s'han quedat sense llum durant la passada nit a Sant Boi de Llobregat (Baix Llobregat), però Endesa ha localitzat i reparat l'avaria durant la matinada.
La Direcció General de Protecció Civil manté la fase d'alerta del Pla INUNCAT activada per les pluges que continuen caient al Principat i l'Agència Catalana de l'Aigua (ACA) adverteix del creixement del Fluvià i del Ter a la seva part alta.
Es demana a la població que eviti els accessos a la llera d'aquests rius i també a la del Besòs, que baixa molt ple i amb força.
El riu Besòs porta un cabal alt a tota la conca i al seu pas per Santa Coloma de Gramenet ha assolit nivells alts.
Es demana es vigili els accessos a la llera del riu, guals i punts baixos als municipis de : Montornès del Vallès, Martorelles, Mollet del Vallès, La Llagosta, Sant Fost de Campsentelles, Montcada i Reixac, Santa Coloma de Gramanet, Barcelona i Sant Adrià del Besos.
Els municipis han estat avisats.
Hi ha també situació de risc hidrològic al Fluvià per creixement del riu aigües avall d'Esponellà.
Es recomana evitar accessos a la llera, punts baixos, guals i creuaments de riu a nivell als municipis de Esponellà, Cabanelles, Vilademuls, Navata, Pontós, Bàscara, Garrigàs, Vilaür, Palau de Santa Eulàlia, Sant Mori, Sant Miquel de Fluvià, Ventalló, Torroella de Fluvià, l'Armentera i Sant Pere Pescador.
S'ha passat avís a tots els municipis mencionats.
També situació de risc hidrològic a la conca de l'Alt Ter per cabal molt alt al seu pas per Ripoll.
Es recomana evitar accessos a la llera, punts baixos, guals i creuaments de riu a nivell als municipis de Ripoll, Les Llosses, Santa Maria de Besora, Montesquiu, Sora, Sant Quirze de Besora, Orís, Sant Vicenç de Torelló, Torelló, Les Masies de Voltregà, Manlleu, Gurb, Les Masies de Roda, Roda de Ter, Tavèrnoles, Santa Maria de Corcó i Tavertet.
S'ha avisat des de Protecció Civil de la Generalitat a tots els municipis mencionats.
Carreteres tallades i amb cadenes
La carretera C-240a està tallada per esllavissades des de Riva a Vilaverd (Alt Camp).
També és obligatori circular amb cadenes a Naut Aran, a la C-142b per accedir al Pla de Beret i a la C-28 fins a Alt Àneu, inclòs el Port de la Bonaigua.
També està tallada la carretera GIV-6226 per inundacions a Garrigàs (Alt Empordà), i s'ha de circular per anar de Castellar de N'Hug (Berguedà) cap a La Molina.
132 avisos als bombers
Els Bombers de la Generalitat, per la seva banda, han rebut 132 avisos per pluja.
Sobretot, per inundacions de cases i de carrers, cables elèctrics amb guspires i arbres caiguts.També han ajudat algunes persones a sortir dels seus vehicles, on havien quedat atrapats per culpa de l'aiguat.
Els serveis més destacables s'han fet a Sabadell, al Masnou i a Tortosa.
A Sabadell s'han evacuat tres blocs de pisos amb 92 veïns a la Ronda Santa Maria 46 i 48 i Església 97, degut a l'acumulació d'aigua a la teulada i a les filtracions que hi ha causat la pluja.
La Policia Local i els Bombers van assistir els veïns, 79 dels quals s'han reallotjat en cases de familiars o coneguts i la resta en un hotel.
Hi han treballat tres vehicles dels Bombers, que van ser avisats pel telèfon 112 a les 20.36 h.
Al Masnou, va caure anit un mur al carrer Sant Miquel, 67, trencant una canonada de gas i abonyegant tres vehicles estacionats a la via pública.
A Tortosa, els Bombers de la Generalitat, amb membres del Grup D'actuacions Especials (GRAE ) han localitzat una parella (una noia de 22 anys i un noi de 35) que havia sortit a fer una excursió al Caro i ja no va tornar a casa, on se'ls esperava ahir.
S'han localitzat sans i estalvis al refugi de la Mola, on dissabte els va sorprendre una nevada i hi havien quedat totalment incomunicats.
Els joves han estat traslladats al parc de Bombers d'Amposta, on els esperava la família.

Response: Es manté la fase d’alerta del pla INUNCAT per les pluges que cauen a Catalunya, que han provocat 1.148 trucades al 112 i 132 avisos als Bombers. L’Agència Catalana de l’Aigua alerta dels alts cabals al Fluvià, el Ter, el Besòs. Més de tres mil usuaris d’Endesa han quedat sense llum per una avaria que ja s’ha reparat.


Instruction: Fes un resum del text següent:

Context:
L’aviació turca ataca les tropes kurdes del nord de l’Irac.
Aprofitant l’activitat de l’anomenat Estat Islàmic (ISIS), els turcs han començat a bombardar posicions a Síria i a l’Irac.
Tanmateix, per cada atac contra els grups gihadistes de l’ISIS, se’n fan uns quants als campaments kurds.
Així doncs, la fràgil treva que s’havia instaurat al Kurdistan perilla.
1.
Un poble entre diversos estats
Hi ha prop de quaranta milions de kurds, que viuen dividits entre uns quants estats.
A Síria, habiten algunes zones del nord del país, separades geogràficament, que reben el nom de Rojava.
Finalment hi ha també kurds en zones de l’Iran, Armènia, l’Azerbaitjan i Geòrgia.
Els kurds resten units per una intensa solidaritat, siguin de la regió que siguin, i tots consideren les seves lluites una sola lluita.
Malgrat les diferències polítiques entre els partits, defensen la causa pròpia independentment de l’estat on visquin.
Els kurds són la minoria nacional més important de Turquia.
Al mapa es veu la distribució de la població kurda en l’estat turc actual.
Són majoritaris a les províncies orientals, però hi habiten en un nombre significatiu en més indrets del país, especialment a Istambul, on hom calcula que n’hi ha prop de dos milions.
Els kurds han estat severament reprimits pels governs turcs successius, que han negat la seva existència i àdhuc han arribar a prohibir el mot ‘kurd’.
La guerrilla comunista kurda del PKK ha mantingut durant dècades la lluita armada contra els turcs.
Les autoritats turques havien anat obrint la mà, havien permès una tímida presència de la llengua kurda i havien acceptat la presència de partits polítics kurds.
En contrapartida, el PKK havia anunciat una treva.
El líder de la formació, Abdul·là Ocallan, presoner a Turquia, havia establert converses amb els governants per normalitzar la situació.
Però els atacs d’aquesta setmana han fet que el PKK suspengués la treva: ha comès atemptats que han causat la mort de dos policies turcs.
Els kurds de Síria, que anomenen el seu territori Rojava, han estat molt actius en la lluita contra l’ISIS, igual com ho han estat els de l’Irac.
En els quatre cantons històrics que controlen han activat un procés revolucionari en què l’organització de la societat es guia per principis molt oberts, per exemple quant al paper de la dona o la col·lectivització dels serveis.
La crisi actual ha estat causada per un atemptat contra grups kurds o pro-kurds que acudien a defensar la ciutat de Kobanê, bastió de la resistència contra el gihadisme.
L’atemptat, fet dins Turquia, ha servit de justificació al govern turc per a permetre atacs aeris dels Estats Units des de les bases turques, però també per a escomeses de l’aviació turca.
Han estat atacs polèmics, perquè s’han adreçat a les bases que els guerrillers kurds de Turquia tenen a les muntanyes de l’Irac.
Els guerrillers kurds de Turquia, d’ençà que es va proclamar la treva, han lluitat contra l’ISIS a l’Irac i Síria, i ara veuen com Turquia, amb l’excusa de lluitar contra el mateix enemic, els ataca a ells.
4.
Les muntanyes Qandil, la base estratègica dels kurds de Turquia i l’Iran
Les muntanyes Qandil, situades dins l’actual regió autònoma kurda de l’Irac, han estat tradicionalment la base de rereguarda dels grups kurds que lluiten contra Turquia i contra l’Iran.
Són d’un accés molt complicat, fins al punt que quan els Estats Units van envair l’Irac no van arribar a controlar-les.
Per als kurds, experts muntanyencs, les Qandil ofereixen un recer segur des d’on poden transitar cap a Turquia, fer els atacs i tornar.
Aquestes bases de l’Irac són les que ara bombarda Turquia amb l’excusa de la lluita contra l’ISIS.
5.
Durant la guerra freda, Turquia va adquirir un gran valor per als Estats Units i l’OTAN, perquè era l’únic país veí de l’URSS on els americans podien desplegar l’exèrcit.
Això va fer que Anatòlia s’omplís d’instal·lacions militars que més tard van ser usades en el conflicte de l’Orient Mitjà i en les guerres de l’Irac.
Algunes d’aquestes bases són conjuntes entre els exèrcits de l’OTAN i Turquia i ara serveixen de punt de partida dels atacs contra les bases kurdes.
Això ha portat un notable malestar en alguns aliats, conscients que els guerrillers kurds (peixmergues) són la principal força militar que atura l’avanç dels grups gihadistes a l’Irac i a Síria.

Response: Aprofitant l'activitat d'ISIS, l'aviació turca ataca les tropes kurdes. Els kurds, estiguin al país que estiguin, senten cada batalla que els impliqui com una de tots, ja que han viscut molts anys sota la repressió. A poc a poc, la repressió ha anat acabant, fins que la mort de dos policies turcs ha acabat amb la treva del PKK.


Instruction: Fes un resum del text següent:

Context:
Iñigo Iruin (Sant Sebastià, 1953) és el nou advocat de Meritxell Serret, que ha prescindit de Gonzalo Boye.
Iruin és força desconegut al nostre país, però ha estat un dels lletrats més destacats de l’esquerra abertzale i dels seus dirigents, entre els quals Arnaldo Otegi.
Un històric que ara s’ha implicat en la defensa de Serret, provisionalment en llibertat i citada a prestar declaració davant el jutge Pablo Llarena el 8 d’abril.
Iruin és llicenciat en dret penal i en ciències empresarials.
Actualment exerceix d’advocat, però també ha estat polític.
Fou militant d’Herri Batasuna, diputat al Parlament del País Basc entre el 1984 i el 1990 i entre el 1998 i el 2001, i senador per Guipúscoa.
També va ser membre de la mesa nacional de Batasuna des de final dels anys vuitanta fins a mitjan anys noranta.
A principi de segle, va deixar d’exercir càrrecs polítics per dedicar-se a l’advocacia.
També és membre del consell d’administració d’Orain S.A., que editava el diari Egin abans que l’Audiència espanyola n’ordenés arbitràriament el tancament.
El seu activisme polític l’ha dut a exercir l’advocacia amb el compromís irrenunciable amb la causa de la llibertat del País Basc.
Segons que assegurava Vozpópuli aquesta setmana, Iruin és un advocat respectat per jutges i fiscals del Tribunal Suprem espanyol, on ha participat en molts judicis, per la seva alta qualitat tècnica.
Ha defensat membres d’ETA i militants de l’esquerra abertzale jutjats per acusacions de terrorisme a l’Audiència espanyola.
També ha participat en les converses entre ETA i el govern espanyol, i el 2007 va mostrar-se crític amb l’estratègia de Batasuna respecte del procés de pau.
Iruin pot presumir de dues victòries destacades contra el Suprem espanyol en la defensa de l’esquerra abertzale.
És un dels pares de Sortu, l’organització hereva de Batasuna, integrada a EH Bildu.
El Suprem espanyol va voler il·legalitzar Sortu perquè entenia que els estatuts no condemnaven fermament la violència, però Iruin va guanyar la partida i el Tribunal Constitucional espanyol va avalar-ne els estatuts.
La fórmula que va trobar, i que va irritar el Suprem, deia que la nova organització rebutjava “l’ús de la violència, o l’amenaça de la seva utilització, per a aconseguir objectius polítics.
Això inclou la violència d’ETA, si n’hi hagués”.
Un altre triomf important fou la consecució de l’empara del Constitucional espanyol contra la condemna del Suprem contra els membres de la mesa nacional de Batasuna el 1997.
Un altre dels seus grans èxits és la condemna a presó contra l’ex-general de la Guàrdia Civil Enrique Rodríguez Galindo, mort fa poques setmanes a causa de la covid-19, pel cas de Lasa i Zabala.
També va aconseguir la desclassificació de documents del CESID sobre els GAL.
En una entrevista a EITB el 2014, Iruin desgranava la implicació del PSOE en el terrorisme d’estat.
“Els GAL són l’estat fent terrorisme.
Funcionaris de l’estat fent terrorisme.
La primera generació del terrorisme d’estat eren bàsicament mercenaris fent terrorisme .
La dada nova d’aquesta segona generació és que a aquest terrorisme mercenari s’hi incorpora terrorisme executat directament per funcionaris policíacs, és a dir, per policies i guàrdies civils”, resumia.
L’advocat abertzale ha participat en més casos destacats.
Entre el 2005 i el 2007 va formar part de la defensa al macrojudici del sumari 18/98 durant setze mesos a l’Audiència espanyola contra cinquanta-sis acusats vinculats a ETA, dels quals quaranta-sis foren condemnats, i també va implicar-se en el cas Egunkaria, que va acabar el 2010 amb l’absolució de Martxelo Otamendi, Ignacio María Uria, Juan María Torrealdai, José María Auzmendi i Javier Oleagalos malgrat el tancament arbitrari del diari set anys abans.
Darrerament, Iruin ha defensat Arnaldo Otegi, Arkaitz Rodríguez, Rafa Díez Usabiaga, Miren Zabaleta i Sonia Jacinto en el cas Bateragune.
Tot i que els dirigents abertzales foren condemnats a penes de presó per l’intent de reconstruir la mesa nacional de Batasuna, l’advocat va obtenir un triomf contundent contra Espanya al Tribunal Europeu els Drets Humans, que va anul·lar el judici contra Otegi i els altres condemnats.
El Suprem espanyol va trigar dos anys a fer complir la sentència d’Estrasburg –va anul·lar definitivament les condemnes després de les eleccions del País Basc el juliol del 2020, de manera que privà que Otegi en fos candidat– i n’ha ordenat la repetició.
Iruin ja ha presentat un recurs contra la decisió del Suprem al Constitucional, i espera de tornar a guanyar.
El 1992 va defensar-se a si mateix en un procés judicial en què era acusat d’actuar com a mediador d’ETA en el cobrament de l’anomenat impost revolucionari.
Al sumari, el magistrat de l’Audiència espanyola Carlos Bueren va arribar a acusar-lo de ser un dels principals dirigents d’ETA.
Un altre element biogràfic remarcable és la seva presència a l’assalt a l’hotel on eren reunits els diputats i senadors de Batasuna el 20 de novembre de 1989, el dia abans de la investidura de Felipe González al congrés espanyol.
Uns encaputxats van irrompre amb trets i van assassinar Josu Muguruza.
Més tard, l’ex-policia espanyol Ángel Duce fou condemnat per aquells fets.

Response: Íñigo Iruin és el nou advocat de Meritxell Serret. Es tracta d'un expolític i advocat actual, motivat per la llibertat del País Basc. És un advocat molt respectat pel Tribunal Suprem de Justícia, ja que ha participat en casos importants, com a mediador d'ETA, en el cas Bateragune, o en la condemna d'Enrique Rodríguez Galindo.


Instruction: Fes un resum del text següent:

Context:
El debat obert a Barcelona sobre la massificació turística també ha arribat a la síndica de greuges de la capital catalana, Maria Assumpció Vilà.
La defensora dels barcelonins ha vist el 2016 com es disparaven les queixes sobre el turisme, bàsicament pel lloc web que va posar en marxa el govern d'Ada Colau per delatar els pisos turístics il·legals.
No es descarta que com a mínim una part siguin dels propietaris.
Durant l'any passat va rebre 123 queixes sobre turisme, quan en tot el 2015 van ser-ne 28.
En total, l'any passat, el primer sencer del govern de Colau, la síndica va realitzar 3.344 actuacions, de les quals 1.735 van ser consultes i assessoraments legals i 1.609 queixes, amb un lleu repunt d'aquestes últimes en relació a l'any anterior.
Per àmbits, en els primers llocs de les reclamacions dels barcelonins hi ha el transport públic i la mobilitat (232 queixes), l'activitat econòmica (200, entre les quals hi ha les de turisme), medi ambient (152, on hi ha el soroll), serveis socials (150) i l'habitatge (137).
En el de l'emergència social –com els desnonaments-, ha notat un descens de queixes perquè ara hi ha "més solucions".
La síndica té dues demandes per a l'Ajuntament en l'àmbit de la seguretat.
D'entrada, que s'ampliï la plantilla de la Guàrdia Urbana, ja que ha avisat del fet que hi ha "desatenció" a la ciutadania, ja que ha rebut denúncies de persones que truquen la policia barcelonina de nit per soroll o aldarulls al carrer però no hi acudeix perquè "els diuen que tenen coses més importants a fer".
La policia no va acudir a un cas de violència masclista
La manca de resposta de la Urbana se sol donar en trucades nocturnes per soroll, però Vilà també ha explicat el cas d'una comunitat de veïns de Nou Barris que va denunciar que cap cos policial va fer acte de presència davant d'un cas de violència masclista després d'alertar el telèfon 112.
Segons Vilà, que fa pocs dies ha rebut la resposta municipal, existeix un protocol d'actuació per aquests casos, però "semblar ser que hi va haver un error de la trucada", si bé no ha pogut aclarir si de qui la va fer o de la tramitació posterior.
Fonts municipals han detallat a l'agència Europa Press que la trucada va ser directament transferida als Mossos d'Esquadra, per la qual cosa la Urbana no va arribar a tenir coneixement del cas, que corresponia a la policia catalana.
Han afegit que els Mossos col·laboren amb la policia barcelonina, cos que treballa amb la Regidoria de Feminismes i LGTBI per millorar la coordinació i actualitzar els procediments interns.
L'altra petició de la síndica al consistori fa referència a l'ordenança del civisme, norma que el govern municipal ja està en procés de revisar.
Vilà reclama que es substitueixi aquesta regulació per un codi de bones pràctiques per a la convivència, que inclogui multes menors i que suposi "no criminalitzar col·lectius vulnerables", com els sensesostre, les prostitutes i els nens que juguen al carrer.
"Hi ha d'haver un ordre però ha de ser ponderat", ha defensat.
Preguntat per la proposta sobre l'ordenança del civisme, el tinent d'alcalde de Drets de la Ciutadania, Jaume Asens, ha afirmat que el govern està "en la línia" del plantejament de la síndica.
Asens ha explicat que pròximament informaran del full de ruta que seguiran per revisar la regulació, i ha afegit que pretenen treballar en mesures alternatives per als col·lectius més vulnerables, "rebaixar el rigor punitiu o excloure'l en determinats casos".
Els Serveis Socials tenen "sobrecàrrega"
Pel que fa als Serveis Socials, Vilà ha defensat que "hi ha una sobrecàrrega" a causa de la crisi, i espera que l'augment de plantilla previst en els Pressupostos municipals del 2017 sigui suficient per revertir-ho.
S'ha tornat a posar al costat de Colau pel que fa a la demanda de limitar els preus del lloguer per la bombolla, i li ha reclamat que insisteixi a la Generalitat i l'Estat per regular-ho.
En relació als transports públics, ha demanat diferenciar entre qui no valida el bitllet i qui ho ha fet però duia una targeta de transport falsificada sense saber-ho.

Response: S'han disparat les queixes per la massificació de turisme, fins al punt d'arribar a tenir-ne 123 l'any passat. La síndica Vilà demana a l'Ajuntament que s'augmenti la plantilla de la Guàrdia Urbana, a fi de millorar la seguretat a la ciutat. També espera que amb els pressupostos per al 2017 es pugui revertir la sobrecàrrega dels serveis socials.


Instruction: Fes un resum del text següent:

Context:
El ministre de Foment, José Luis Ábalos, ha explicat aquest divendres a la tarda que està previst el tren entre l'estació de Sants i la terminal 1 de l'Aeroport del Prat entri en funcionament a partir del 2021 en període de proves.
Durant una visita a les obres de la nova estació intermodal a la T2, el ministre ha detallat que l'estiu que ve finalitzarà la primera fase del projecte i que a partir d'aleshores s'iniciarà la segona, que consisteix en la instal·lació de les vies, els elements de seguretat i la construcció de l'estació intermodal a la T2.
Ábalos ha destacat que es tracta d'una "gran envergadura" xifrada en uns 400 milions d'euros i ha detallat que la tuneladora només li falten 300 metres per perforar, uns treballs que finalitzaran al desembre.
El túnel pel qual transcorrerà el nou tren té una longitud de 3.385 metres, dels quals 2.830 s'han hagut de perforar per sota la pista de la T2 a una profunditat d'uns 25 metres.
En aquest sentit, el ministre ha destacat que tot i que aquesta pista ha hagut de tancar des de fa més de 20 dies sense que el funcionament de l'aeroport s'hagi vist afectat.
Segons Ábalos, tant aquest projecte, en el qual s'hi destinaran 400 milions d'euros fins el 2021 dels 620 milions que rebrà l'Aeroport del Prat, com l'edifici satèl·lit de la Terminal 1 per al període 2022-2026 -una inversió de 38 MEUR- són dues obres paral·leles però que comparteixen l'"objectiu comú d'augmentar la connexió de Barcelona amb la resta del món".
A més, ha situat l'Aeroport del Prat com "una de les principals portes d'entrada al segon país amb més turisme del món".
Ábalos ha assenyalat que l'Aeroport del Prat porta des del 2011 batent el seu propi record de passatgers i que és el segon aeròdrom europeu amb major creixement a la Unió Europea.
A més, ha recordat que fa una dècada "molts polítics catalans van reclamar que l'Aeroport del Prat fos una "entitat pròpia i no supeditat a Barajas" i ha afirmat que ara "aquest anhel és una realitat".
En aquest sentit, ha assegurat que ocupa el sisè lloc en el rànquing europeu, amb un 72% dels vols internacionals i un 28% domèstics i que de deu rutes intercontinentals que hi havia als 2005 s'ha passat a les 45 de l'any passat.
El ministre també ha indicat que l'edifici satèl·lit a la T-1 i l'adequació de l'Aeroport de Girona com a "quarta pista" del Prat suposarà una inversió total de 2.000 milions d'euros amb ens 7-8 propers anys entre les dues infraestructures.
D'aquesta quantitat, 360 MEUR correspondrien a l'aeroport de Vilobí, que passaria a estar connectat amb l'alta velocitat.
'BCN a punt', iniciativa per optimitzar el Prat
D'altra banda, José Luis Ábalos ha anunciat que el Ministeri de Foment assistirà a la propera reunió del Comitè de Coordinació Aeroportuària de Catalunya presentant la iniciativa 'Barcelona a punt', un document que té com a objectiu "abordar el proper estiu amb millors condicions que l'últim any".
El ministre ha lamentat els retards i cancel·lacions acumulades a l'aeroport del Prat el darrer estiu i ha defensat que és "responsabilitat" del Ministeri "posar tots els mitjans de què disposa per evitar que aquestes situacions es repeteixin".
De cara al nou document, Ábalos ha instat totes les administracions i els agents econòmics i socials a "buscar sinèrgies i complicitats" per optimitzar el funcionament de l'aeroport en puntes de trànsit aeri.
El Pla de Rodalies 2017-2025, a punt per l'any que ve
D'altra banda, el ministre de Foment ha explicat que aquest divendres s'ha reunit també l coordinador de Rodalies a Catalunya, Pere Macias, i que espera que el Pla de Rodalies 2017-2025 estigui a punt per l'any que ve un cop finalitzada la fase de diagnòstic.
Ábalos ha reafirmat el compromís de destinar més de 3.900 milions d'euros en inversions durant els pròxims anys.

Response: El projecte de la unió entre la terminal 1 de l'Aeroport del Prat i l'estació de Sants s'espera que entri en funcionament el 2021. L'objectiu és connectar la ciutat amb la resta del món, ja que Barcelona compta amb un 72 % dels vols internacionals. Ábalos també s'ha volgut disculpar pels retards i les cancel·lacions de vols de l'estiu anterior.


Instruction: Fes un resum del text següent:

Context:
El conseller d’Educació, Josep Bargalló, ha presentat en roda de premsa el document elaborat pel Departament de Salut i el d’Educació per tal de fer front a un retorn a les escoles segur a partir del setembre, amb l’assignació d’un CAP i d’un sanitari de referència a cada centre com a mesures principals, i intentant mantenir la presencialitat.
‘No podem tenir una generació de joves amb aquesta desconnexió constant de l’escola’, ha dit el conseller.
‘El protocol que presentem avui serveix a l’objectiu d’obrir les escoles i fer-ho de manera segura per a tots.
Hi ha i hi haurà incidències en el dia a dia i hem d’estar preparats per afrontar-les’.
El conseller ha explicat que els centres rebran l’assignació d’un CAP de referència, d’una persona del personal sanitari per poder assessorar professors i alumnat, d’un manual de criteris de gestió de casos i d’una formació específica (en format no presencial abans del 14 de setembre) dirigida als directors.
De fet, les direccions dels centres educatius seran les encarregades d’actuar en cas d’incidència relacionada amb el coronavirus, també en cas de sospita.
Segons que s’ha establert en el document, si hi ha un cas positiu al centre, s’haurà d’aïllar durant quinze dies i fer prova PCR al grup de convivència estable de la persona infectada; és a dir, els seus contactes més estrets (l’aula sencera).
‘L’alumne que estigui separat d’un altre amb una distància de 1,5 metres al menjador no formarà part del contacte estret’, ha aclarit Bargalló.
‘Si hi ha dos casos positius de grups estables diferents d’un mateix bloc o d’un mateix edifici, es posa en quarantena tot el bloc o edifici 14 dies’, ha explicat Bargalló.
‘A partir de dos casos positius de diferents grups en diferents parts del centre, l’autoritat sanitària pot plantejar a l’autoritat educativa el tancament de tot el centre durant 14 dies’.
D’aquesta manera es preveu controlar casos en els grups de convivència, tot i que si la transmissió es dispersa es pot arribar a tancar el centre.
Pel que fa als pares, només caldrà que facin els catorze dies d’aïllament si el seu fill ha donat positiu a la prova, no si ha donat positiu un contacte del seu fill.
En aquesta línia, un fill d’un pare que hagi donat positiu també haurà de fer aïllament.
Pel que fa a l’aula, tots els alumnes no hauran de fer aïllament fins que no hi hagi un cas confirmat, i per tant no s’aïllaran a partir d’una sospita de cas.
Josep González, director general de Centres Públics del Departament d’Educació, ha destacat la importància de ‘l’actuació precoç’ en la gestió dels casos, quelcom que només s’aconsegueix si tothom sap què ha de fer en cada moment.
Ha dit que els familiars han de donar informació als centres si l’infant té símptomes.
‘Un infant no ha d’anar a l’escola si es troba en aïllament, si espera un resultat d’una PCR (des del moment en què se li fa la prova fins a conèixer els resultats), si viu amb una persona amb covid o si es troba en quarantena’.
González també ha anunciat la creació d’una aplicació informàtica, Traça Covid, que facilitarà el seguiment dels casos sospitosos i de les proves PCR i actualitzarà dues vegades al dia les dades i la informació sobre els contagis.
Marc Ramentol, director general de professionals de la Salut, ha explicat que, durant aquest curs, s’intentarà mantenir ‘tant com es pugui’ la presencialitat a les aules.
‘L’impacte de la covid en nens i joves té un patró diferencial al dels adults, especialment en els menors de deu anys, en què l’afectació clínica és molt més lleu i hi ha un gran percentatge de casos asimptomàtics’, ha explicat.
‘S’accepta de manera majoritària que els centres educatius no s’han comportat com uns amplificadors de la transmissió comunitària del virus, tot i que han rebut l’impacte d’aquesta transmissió comunitària en els entorns on estan ubicats’.
Ha parlat també de la figura del gestor covid, que activara els serveis de vigilància epidemiològica territorial.
‘Quan hi hagi una sospita es demanarà un test PCR’, ha explicat.
Pel que fa a altres mesures sanitàries, Bargalló ha explicat que la màscara s’utilitzarà per entrar i sortir de l’aula, per moure’s pels passadissos i, en definitiva, per circular pel centre escolar.
Tot i que, per tant, a l’interior de l’aula la màscara no serà obligatòria, el Departament no tanca la porta a què ho sigui, tenint en compte la situació epidemiològica del territori on és l’escola, i especialment a partir de determinades edats, perquè a partir dels deu o dotze anys la transmissió del virus és més gran.
El conseller ha defensat que l’experiència d’aquest estiu en els casals, amb 200.000 infants que hi han assistit, han ajudat en aquesta preparació, perquè el volum d’incidències ha estat ‘petit’ i se n’ha fet una valoració ‘positiva’ de la gestió.

Response: El Departament d'Educació i de Salut han elaborat un document per abordar la tornada a l'escola al setembre de manera presencial i segura. S'assignarà un CAP de referència a les escoles per assessorar i, quan un alumne doni positiu, haurà d'aïllar-se durant 15 dies. La resta d'alumnes de la classe se sotmetran a una prova PCR.


Instruction: Fes un resum del text següent:

Context:
El president de la Generalitat, Quim Torra, ha traslladat aquest diumenge al matí a Pedro Sánchez, en el marc de la conferència de presidents, que "fins que no tinguem totes les competències, ens oposarem a la pròrroga de l’estat d’alarma".
El govern espanyol pretén allargar-lo un mes més relaxant el comandament únic que fins ara ha exercit.
A la darrera votació al Congrés tant ERC com JxCat van votar en contra de la pròrroga però ara els republicans negocien amb el govern espanyol canviar el sentit del seu vot a canvi de compartir la gestió del desconfinament.
De les declaracions de Torra se'n podia inferir el posicionament dels partits al Congrés, però fonts de Presidència han volgut aclarir a aquest diari que les afirmacions del mandatari català en cap cas vinculen el que han de fer JxCat i ERC al Congrés, on es decidirà prorrogar o no l'estat d'alarma.
Torra expressava doncs una opinió, caldrà veure si compartida per tot el seu govern, en l'intent de condicionar la posició dels partits.
coronavirus
Sánchez planteja una última pròrroga de l'estat d'alarma d'un mes per guiar el desconfinament
El president espanyol demana el suport de les forces polítiques, insisteix que el pla de la Moncloa "ha funcionat" i pretén que Sanitat continuï centralitzant competències
"Catalunya porta gestionant la seva sanitat des de fa 37 anys.
Coneixem perfectament com volem gestionar aquestes competències i creiem que l’autoritat competent hem de ser nosaltres", ha defensat el presidents segons que ha explicat Presidència.
Torra també ha entrat en les qüestions de gestió sanitària i i aquest sentit ha reclamat que l'ús de mascaretes sigui obligatori arreu, i no només als transports i altres àmbits: "Hem d’aconseguir que ningú surti al carrer sense posar-se una mascareta.
És fonamental perquè entrem en una fase molt important de conscienciació dels hàbits de salut, higiene i distanciament social", ha afirmat.
Pel que fa a les qüestions econòmiques, Torra ha criticat que milers de treballadors encara no hagin cobrat les prestacions dels ERTOS i ha anunciat que, "davant l’allau de critiques i queixes, la Generalitat farà una reclamació conjunta a l’estat dels impagaments o no pagats".
Ha afirmat també que "les administracions s'han de fer càrrec d'aquesta crisi i no els treballadors ni els empresaris".
Ha exigit el pagament a Catalunya de 4.000 milions pel cost extraordinari de la Covid-19 per Catalunya i augmentar el dèficit autonòmic i la capacitat dels ajuntaments per gestionar els seus superàvits.
Torra també ha demanat s'aprovi ja la Renda Bàsica Universal, que també prioritza Podem, així com un subsidi per les persones que hagin d'anar a treballar i tinguin persones dependents a càrrec.
coronavirus
MAPA Així es divideix Catalunya en regions sanitàries
Tot Catalunya està ja en fase 3
Coronavirus: Guia
Què puc fer (i què no) en la fase 0,5 del desconfinament?
A Barcelona i a les regions metropolitanes, el comerç funcionarà sense cita prèvia i els museus i biblioteques recuperaran l'activitat, però les terrasses continuaran tancades i no es podran visitar familiars
coronavirus
Així hem de guardar les mascaretes a casa entre ús i ús
El lloc on la guardem i com ho fem és vital per poder-la reutilitzar
coronavirus: FAQS
Què es pot fer i què no en aquests moments a Catalunya
122 preguntes amb resposta sobre la situació actual, tant pels que ja estan a la fase 3 com pels que es troben a la fase 2
Tornar a les aules
«Tornar a les aules»: un especial de NacióDigital
Tota la informació de l'incert retorn a l'escola aquest curs i el vinent
coronavirus
GRÀFICS INTERACTIUS Així evoluciona el coronavirus a Catalunya, dia a dia
Catalunya supera les 11.000 víctimes mortals per la Covid-19
Minut a minut
EN DIRECTE L'última hora sobre el coronavirus
Informació en directe sobre la pandèmia a Catalunya, l'Estat i la resta del món
coronavirus
«Coronavirus al dia», rep el butlletí diari de NacióDigital
Facilita'ns el teu correu i rebràs cada vespre consells, dades, avenços per fer front a la pandèmia i una selecció de les millors notícies

Response: Quim Torra comunica a la conferència de presidents que Catalunya s'oposarà a la pròrroga d'un mes més de l'estat d'alarma, ja que volen gestionar la sanitat i les competències com han fet durant 37 anys. Demana, a més, que les mascaretes siguin obligatòries en tot moment i que es paguin a Catalunya els 4.000 MEUR dels costos de la covid-19.


Instruction: Fes un resum del text següent:

Context:
La direcció de l'escola dels Maristes de Sants-Les Corts no va comunicar a les famílies dels alumnes que l'exprofessor Joaquim Benítez havia abusat d'un noi a l'escola l'any 2011 perquè la família de la víctima va demanar discreció.
En el judici contra el professor a l'Audiència de Barcelona per haver abusat de quatre nois, el vicari provincial, Pere Ferré Jodrà, responsable de les escoles Maristes a Catalunya i altres zones d'Europa, ha explicat que van comunicar els fets als professors, ho van denunciar a la Fiscalia de Menors, i van explicar a les famílies que Benítez deixava l'escola, però sense citar el motiu real.
Durant la primera sessió del judici, Pere Ferré Jodra, ha testificat que a ell els fets els hi va explicar la cap d'estudis.
L'escola va apartar el professor, però al cap de molts pocs dies ell mateix va renunciar a la feina.
La cap d'estudis va explicar al vicari que Benítez li havia admès parcialment els fets, dient que havia tingut un "moment de debilitat" i se li "havia anat el cap", però sense arribar a masturbar-se.
Després de conèixer els fets, no van comunicar-los a la DGAIA, perquè el menor no estava desemparat per la família, i tampoc a la Conselleria d'Educació, sinó que van aplicar la normativa de les escoles concertades.
Sí que es va comunicar al claustre de professors, i la petició de discreció de la família va fer que no expliquessin a la resta de famílies els motius pels quals Benítez deixava la feina.
De fet, Benítez es va acomiadar de la comunitat en una carta en la que no feia cap referència als fets.
L'escola va investigar una mica més i no van conèixer cap denúncia anterior, ha explicat el testimoni.
A partir d'aleshores, el servei psicopedagògic del centre va estar amatent a possibles nous casos, el 2012 es va començar a fer un protocol propi i el 2013 es va començar a treballar amb els alumnes la prevenció, detecció i comunicació de situacions similars.
Una llitera al despatx
El vicari ha explicat que desconeixia que Benítez tenia una llitera al seu despatx, i que el despatx es va retirar quan va deixar la feina.
En tot cas, ha dit que Benítez no era el massatgista de l'escola ni el metge, perquè no existeix aquesta figura.
Els dos mossos d'Esquadra que van investigar els fets han explicat que van rebre una vintena de denúncies, a partir de la del 2011, i que totes seguien un "patró" similar, tot i que procedien d'homes nascuts entre els anys 70 i 90: comesos entre l'any 1986 i 2011, en el moment dels fets eren nois d'entre 13 i 14 anys, a qui Benítez citava al seu despatx, on tenia una llitera, per fer-los un massatge per alguna lesió.
En dues de les denúncies, a més, els van explicar que algú havia vist Benítez cometent els abusos al despatx.
Sobre la investigació del primer cas conegut, el denunciat amb una nota manuscrita el 2011 per l'escola a la Fiscalia de Menors, han explicat que el jutjat d'instrucció número 9 de Barcelona els va ordenar investigar-ho.
L'Oficina de Relacions amb la Comunitat va demanar al director de l'escola que els facilités les dades de Benítez, però només els va donar els noms i cognoms, i no els va voler facilitar l'adreça ni el DNI.
Els Mossos ho van comunicar al jutjat, i com que la família de la víctima no volia seguir endavant amb la denúncia, el cas va quedar aturat.
Per la seva banda, les quatre víctimes han declarat a porta tancada.
Fonts jurídiques han explicat que han explicat força bé l'experiència viscuda.
El judici seguirà aquest dimarts amb la declaració dels pèrits i forenses i la del propi acusat.

Response: Després dels abusos a un menor el 2011, Joaquim Benítez, exprofessor de Maristes de Sants-Les Corts, va deixar el seu lloc de treball. Només van ser informats dels fets el claustre de professors, ja que la família de la víctima va demanar discreció. En el curs de la investigació, els Mossos d'Esquadra van rebre un gran nombre de denúncies.